system
Răspunde în limba română, în stilul Wikipedia, cat mai corect gramatical.
user
Cum ai descrie Yemen?
assistant
Yemen (pronunție românească: /ˈjɛmen/; în arabă: اليَمَن al-Yaman), oficial Republica Yemen (arabă: الجمهورية اليمنية al-Jumhuuriyya al-Yamaniyya) este o țară în Orientul Mijlociu situată în Peninsula Arabică din sud-vestul Asiei. Cu o populație de circa 23.580.000 locuitori, Yemen este mărginită de Arabia Saudită la nord, Marea Roșie la vest, Marea Arabă și Golful Aden la sud, și Oman la est. Teritoriul Yemenului include peste 200 insule, cea mai mare fiind Socotra, la cam 415 km la sudul Yemenului, lângă coasta Somaliei.

Istorie 

Terenurile deșertice ale Yemenului contemporan erau vestite încă din Antichitate pentru bogăția lor. Aici poposeau caravanele în căutare de mărfuri scumpe, cum ar fi smirna, mirodeniile sau pietrele prețioase. Din acest motiv, romanii au supranumit ținutul yemenit "Arabia Fericită". În timpul primului război cu evreii, aceștia din urmă au fost înfrânți de romani. Mulți dintre învinși s-au salvat fugind în Yemen, unde, mai târziu, s-au stabilit definitiv. Ei s-au specializat în împodobirea stiletelor cu lama curbă cu decorațiuni din argint. Inițial, acestea au servit drept arme, dar, cu timpul, au devenit un simbol al statutului social al yemeniților, pe care le poartă și astăzi cu mândrie.

Rădăcinile conflictului îndelungat care a făcut ravagii în Yemen pot fi regăsite în perioada colonială. În anul 1839, orașul Aden din sudul țării a fost ocupat de britanici. Odată cu inagurarea canalului Suez, în 1869, Yemen a căpătat o mare importanță strategică. În anul 1918, a devenit regat independent. În următoarele decenii, au avut loc confruntări repetate între Adenul sunnit, antiregalist și prooccidental, și Sana'a șiită și conservatoare. După moartea imamului Ahmed, în anul 1962, un grup de ofițeri au abolit monarhia și au proclamat Republica Arabă Yemen. Războiul de opt ani dintre susținătorii monarhiei și republicani s-a încheiat cu victoria celor din urmă. În 1967, Frontul Național de Eliberare a proclamat Republica Populară a Yemenului de Sud, ceea ce a condus, în realitate, la divizarea țării. În anii care au urmat, au avut loc confruntări frecvente între statele învrăjbite. În cele din urmă însă, problemele economice au forțat reunificarea Yemenului, care a avut loc la 22 mai 1990. Situația internă, agravată de starea deplorabilă a economiei, este instabilă și a dus la izbucnirea unui nou război civil.

Politică 

Yemenul este republică prezidențială, conform constituției aprobate prin referendum 16 mai 1991. Amendamentele din 29 septembrie 1994 definesc Yemenul drept republică islamică și așază Sharia la baza tuturor legilor țării. Activitatea legislativă este exercitată de un parlament unicameral. Camera Reprezentanților (301 membri, aleși prin vot direct, pentru un mandat de 4 ani). Puterea executivă este exercitată de președinte. Șeful statului : președintele (ales prin vot direct, pentru un singur mandat de 5 ani).

Partide politice: Congresul General al Poporului, Partidul Ishah Yemenit (fondat în 1990),Partidul Socialist (fondat în 1978).
În urma unei revolte populare ce a început în 2011, președintele Ali Abdullah Saleh a demisionat, însă va mai conduce statul până pe date de 21 februarie 2012, când se vor organiza alegeri prezidențiale, Mansour Hadi fiind pentru ceva timp președinte interimar.

Diviziuni administrative 

Din februarie 2004, Yemen este alcătuit din 21 de guvernorate (în arabă :muhafazah). Populația din fiecare guvernorat se găsește în tabelul de mai jos:

Guvernoratele sunt împărțite în 333 districte (muderiah), care sunt alcătuite din 2.210 sub-districte, și 38.284 comune (2001).

Demografia 
Populația din Yemen a fost de aproximativ 23.580.00 locuitori, conform estimărilor din 2009, cu 46% din populație fiind sub 15 ani și 2,7% peste 65 ani. În 1950, numărul locuitorilor a fost de 4.300.000. Până în 2050, populația este estimată să crească la aproximativ 60 de milioane de locuitori.

Patrimoniu mondial UNESCO 
Până în anul 2011 pe lista patrimoniului mondial UNESCO au fost incluse 4 obiective din această țară.

Economie 
Yemenul este cea mai săracă țară a lumii arabe, unde fiecărui locuitor îi revin 200 de metri cubi de apă anual, mult sub pragul sărăciei, evaluat la 1.000 de metri cubi de apă per persoană.
Țara importă 80 - 90% din hrană.

Vezi și 
 Locuri din Patrimoniul Mondial UNESCO
 Nojoud Ali

Note

Legături externe 

  Profil de țară pe situl Ministerului Afacerilor Externe al României
  Profil de țară pe situl Ligii Statelor Arabe
 Yemen Political Development Forum
 Yemen Parliament 
 Chief of State and Cabinet Members 
 
 
 Incredibilul Yemen si orasele sale nepamantene, 15 martie 2010, Adrian Nicolae, Descoperă - Travel
 Yemen, pivotul geopolitic iranian de la periferia Golfului Persic, 30 august 2014, Razvan Munteanu, Adevărul
 
 100+ Travel Photos of Yemen 

 

 
Țări din Orientul Mijlociu